Kissa kuumalla katolla (televisioelokuva)

Kissa kuumalla katolla () on Jack Hofsissin ohjaama ja Phylis Gellerin tuottama yhdysvaltalainen televisioelokuva, joka esitettiin ensimmäistä kertaa vuonna 1984. Televisioelokuva on genreltään draama, ja sen pääosissa ovat Jessica Lange ja Tommy Lee Jones. Kissa kuumalla katolla kertoo lapsettomasta pariskunnasta, Maggiesta (Jessica Lange) ja alkoholisoituneesta Brickistä (Tommy Lee Jones), jotka matkustavat Mississippiin Brickin kuolemansairaan puuvillafarmari-isän syntymäpäiville. Vuoden 1984 Kissa kuumalla katolla -sovitukseen palautettiin alkuperäisen näytelmän seksuaaliset viittaukset, jotka jätettiin pois vuoden 1958 elokuvasta.

Kissa kuumalla katolla perustuu Tennessee Williamsin samannimiseen, Pulitzer-palkinnolla palkittuun, Kissa kuumalla katolla -näytelmään (1955). Alkuperäistä näytelmää esitettiin New Yorkin Broadwaylla Morosco Theaterissa. Näytelmän ensi-ilta oli 24. maaliskuuta 1955, ja sitä esitettiin 694 esitystä. Näytelmä oli ehdolla parhaan näytelmän Tony-palkintoon.

Kissa kuumalla katolla esitettiin ensi kerran 19. elokuuta 1984 Yhdysvalloissa Showtime-kanavalla. Myöhemmin elokuva julkaistiin VHS:lle ja DVD:lle.

Näyttelijät

Palkinnot ja palkintoehdokkuudet
Palkinnot ja palkintoehdokkuudetVuosiPalkintoKategoriaEhdokasTulos1985 Primetime Emmy -palkinto Paras naissivuosa minisarjassa tai televisioelokuvassa  Kim Stanley   Penny Fuller   Paras valaistus minisarjassa tai televisioelokuvassa  Ken DettlingDanny Franks  CableACE-palkinto  Paras miesnäyttelijä televisioelokuvassa  Rip Torn   Paras lavastus  John RetsekDavid JenkinsShowtime   Paras televisioelokuva  Lou LaMontePhylis GellerShowtime   Paras käsikirjoitus  Tennessee WilliamsShowtime   Paras valaistus  Danny FranksKen DettlingShowtime  

Muut näytelmään perustuvat elokuvat
 Elokuva Kissa kuumalla katolla (1958), ohjaajana Richard Brooks, ja pääosissa Elizabeth Taylor ja Paul Newman
 Televisioelokuva Kissa kuumalla katolla (1976), ohjaajana Robert Moore, ja pääosissa Natalie Wood, Robert Wagner ja Laurence Olivier

Lähteet

Aiheesta muualla



 Kissa kuumalla katolla Rotten Tomatoes -sivustolla 

Luokka:Yhdysvaltalaiset televisioelokuvat
Luokka:Vuoden 1984 yhdysvaltalaiset elokuvat
Luokka:Yhdysvaltalaiset draamaelokuvat
Luokka:Yhdysvaltalaiset näytelmiin perustuvat elokuvat